ועדת העבודה והרווחה, כנסת 24, פרוטוקול מספר 155, 2022-06-29 14:32

אפרת רייטן: אנחנו רוצים לפתוח את ישיבת ועדת העבודה והרווחה, 29 ביוני 2022, ל' בסיון תשפ"ב.

אפרת רייטן: השעה היא 14:30, הצעת חוק הביטוח הלאומי (תיקון מס' 218) (שינוי המונח נכה), התשפ"א-2020, בקשה להחלת דין רציפות, של חבר הכנסת יעקב אשר, חבר הכנסת משה גפני.

אפרת רייטן: בבקשה, חבר הכנסת אשר, בוא תיתן הסבר קצר על הדיון.

הנושא הזה היה בדיון בקדנציה הקודמת ואושר בקריאה ראשונה.

ברור לי שזה יגיע לקריאה שנייה ושלישית.

נצטרך לדון כי עלו נושאים מסוימים.

אף אחד מאיתנו לא רוצה לעשות דבר טוב שייצא ממנו דברים שאינם טובים.

מאחר ויש חשיבות גדולה מאוד בעניין הדקלרטיבי הזה, ואני בטוח שגם את נחשפת לזה, הרבה מאוד אהדה לדבר הזה.

יש גם חשש.

בהגדרות מסוימות יש עוד בעיה של סוגיה של נכי צה"ל, איך פותרים.

יש סוגיות אחרות.

אפרת רייטן: נכון.

אפרת רייטן: אתה מכיר את זה טוב ממני.

מכיר את כל זה.

בשביל זה יש שולחן, ופעם קרא לזה ד"ר אבישי ברוורמן, חוכמת השולחן, ואת זה נפתור כאן.

בטח כשיש גם יושבת-ראש כזאת, לא יודע מה יקרה לקדנציה הבאה, אבל אם היו מעלים את זה היום לדיון במסגרת ועדת ההסכמות, אז על הוועדה הזאת הייתי מצביע כנראה בעד, אני וחבריי.

באמת הדבר הזה הוא מאוד חשוב לאנשים, הוא מאוד חשוב לשיח.

אפרת רייטן: נכון, כל התפיסה, השפה עצמה, הטרמינולוגיה.

להתאים את זה לרגולציה, להגדרות במיוחד של הביטוח לאומי.

למה אני גם סמוך ובטוח שאנחנו לא עושים טעות?

כי בדיון הקודם ישב כאן מנכ"ל הביטוח לאומי, והוא האחרון שחשוד בעיניי שלא מבין או לא יודע, והם תמכו בזה.

אפרת רייטן: רק תסביר במה תמכו.

המושג של נכה עשוי להיחשב כבעל משמעות שלילית ועלול לפגוע בכבודו של מישהו, מכוון כלפיו, לפיכך מוצע להחליף בחוק הביטוח לאומי נוסח משולב התשנ"א, את המונח "נכה" במונח "אדם עם מוגבלות", ולהחליף את המנוח "נכות" במונח "מוגבלות", בהתאמה.

מוצעים תיקונים גם בילד נכה ועקרת בית נכה וכו'.

ההצעה מתקנת רק את המונח הלשוני ואין בהחלפת המונח כדי לשנות את ההסדרים המהותיים שנוגעים לאותם אלה.

אני על זה מוסיף כמו שאמרתי בהתחלה, יצטרכו התאמות, יצטרכו למצוא פתרונות.

אסיים בזה שבדיון הקודם שהיה הועלו כמה קושיות והיו כמה שהתנגדו, אבל היו גם הרבה שהיו בעד.

עמדת הביטוח לאומי כפי שהשתקפה כאן בוועדה, הייתה שצריך לתקן את הדברים שצריך לתקן, אבל הם היו מאוד בעד העניין הזה ולכן אני מבקש דין על רציפות כדי שנוכל להמשיך לטפל בזה.

אפרת רייטן: לשם זה התכנסנו.

אפרת רייטן: תיכף נעשה על זה הצבעה, אבל רצית עוד לומר, בבקשה היועצת המשפטית.

ענת מימון: כן, שני דברים.

ענת מימון: קודם כל לגבי מהות הצעת החוק, כמו שאמר חבר הכנסת, בהחלט זו הצעה שעברה בקריאה הראשונה ובדיון כבר באמת עלו כל מיני סוגיות שצריך יהיה להשלים את הדיון בהן, גם מבחינת באמת מה הוא המונח.

ענת מימון: היו דעות שמאוד שמחו על השינוי המוצע והיו כאלה שביקשו כן לשקול או לחשוב על אולי מונח אחר.

ענת מימון: אני רק אגיד שמבחינה משפטית המונח "אדם עם מוגבלות" זה מונח שיש בו כבר שימוש בחוקים אחרים כמו חוק שוויון זכויות לאנשים עם מוגבלויות, ואין חפיפה בין קבוצת האוכלוסייה שהחוק הזה חל עליה לבין קבוצת האוכלוסייה שהיום מוגדרת כנכים לפי חוק הביטוח לאומי, לכן יש גם איזשהו חשש שיהיה בלבול או ייווצר איזשהו כפל במונח, בצורה משפטית לא נכונה, ולכן זה משהו שבאמת אמרנו שנדון בו.

ענת מימון: יש גם חוקים נוספים שאמרנו שצריך לבדוק אותם, שזה חוק הנכים, חוק נכי צה"ל, שגם שם צריך לראות אם וכיצד נחליף שם את המונחים, זה לא פשוט.

ענת מימון: גם בתוך חוק הביטוח לאומי לא נגענו בפרק של נכות עבודה, שזה גם משהו שאמרנו שנשקול.

עבודה ונכי צה"ל זה שתי הנקודות.

ענת מימון: בדיוק.

ענת מימון: זה הערה מהותית.

ענת מימון: כמו שאמר חבר הכנסת, יש עוד עבודה.

אפרת רייטן: ומבחינת הפרוצדורה?

ענת מימון: מבחינת הפרוצדורה, לפי חוק רציפות, הדיון בהצעות חוק, חבר הכנסת יעקב אשר היה בכנסת הקודמת.

ענת מימון: זו הייתה הצעה שלו והוא זה שמבקש כרגע להחיל את הרציפות.

ענת מימון: זו צריכה להיות החלטה של הוועדה שלנו, כי זו הוועדה שהכינה את ההצעה ולכן התכנסנו.

ענת מימון: הממשלה קיבלה הודעה על הדיון הזה 21 ימים מראש על פי חוק.

ענת מימון: לאחר שהוועדה תקבל את ההחלטה, אם היא תקבל, ההצעה הזאת תהיה מונחת במליאה ואז יש הזדמנות של שבועיים או לסיעה או לממשלה להתנגד, וככל שלא תהיה התנגדות, המליאה מאשרת את הרציפות ואז בעצם זה יכול לחזור לוועדה.

ענת מימון: זו הפרוצדורה.

אפרת רייטן: מאה אחוז, אז אנחנו נצביע עכשיו בהחלט על ההצעה, בקשה להחלת דין רציפות.

אפרת רייטן: אנחנו מצביעים על זה כעת.

אפרת רייטן: מי בעד?

אני מצביע במקום הרב פינדרוס.

בעד – 3

אפרת רייטן: במקום פינדרוס, שלושה.

אפרת רייטן: אין מתנגדים ואין נמנעים ולכן ההצעה התקבלה.

אפרת רייטן: ברכות, חבר הכנסת אשר.

תודה רבה גבירתי.

אפרת רייטן: תודה רבה, הדיון ננעל.